EkBass/fiwiki-20250220-pages-articles huggingface dataset:
Itämeren merellisen ympäristön suojelukomissio

Itämeren merellisen ympäristön suojelukomissio eli Helsingin komissio tai HELCOM () on Helsingin sopimuksen (engl. Helsinki Convention) allekirjoittajavaltioiden perustama hallitusten välinen organisaatio, joka toimii alueellisen ympäristöpoliittisen päätöksenteon foorumina Itämeren suojelussa. HELCOMin jäseninä ovat kaikki Itämeren rannikkovaltiot – Latvia, Liettua, Puola, Ruotsi, Saksa, Suomi, Tanska, Venäjä ja Viro sekä Euroopan unioni. Komissio kokoontuu vuosittain ja ministerikokouksia järjestetään yleensä kolmen vuoden välein. Helsingin sopimus allekirjoitettiin alun perin vuonna 1974 ja päivitettiin vuonna 1992. Sopimus velvoittaa jäsenvaltioita vähentämään Itämeren kuormittumista maalta, mereltä ja ilmasta, suojelemaan meriluontoa sekä edistämään meren luonnonvarojen kestävää käyttöä. Sopimuksen nykyinen versio tuli voimaan vuonna 2000. HELCOMin päätehtäviin kuuluu muun muassa ympäristön tilan seuranta, suojelutoimien kehittäminen, meriympäristön saastumisen vähentäminen ja kestävän merenkulun edistäminen. Sen suositukset ja päätökset tukevat kansainvälisiä ympäristötavoitteita, kuten YK:n kestävän kehityksen tavoitteita (Agenda 2030) ja biodiversiteettisopimuksia. HELCOMin työtä ja kokouksia koordinoi HELCOMin sihteeristö, joka sijaitsee Helsingissä. == Katso myös == * Itämeren suojelun toimintaohjelma == Aiheesta muualla == * Helsingin komission verkkosivut * Itämeren alueen merellisen ympäristön suojelua koskeva yleissopimus Luokka:Itämeri Luokka:Kansainväliset järjestöt Luokka:Komissiot Luokka:Ympäristöjärjestöt
Mark Foley

Mark Adam Foley (s. 8. syyskuuta 1954) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa Floridan 16. vaalipiiristä vuodesta 1995, kunnes erosi skandaalin seurauksena 29. syyskuuta 2006. Foley syntyi Massachusettsissa ja muutti kolmivuotiaana perheineen Floridan Lake Worthiin. Hänellä on neljä sisarusta. Hän valmistui vuonna 1973 Lake Worth High Schoolista ja myöhemmin Palm Beach Junior Collegesta. Foley tuli kongressivuosinaan tunnetuksi taistelustaan lapsipornoa ja lasten seksuaalista ahdistelua vastaan. Ironista kyllä, hänen skandaalinsa vuonna 2006 koski juuri väitettyjen ”seksuaalisesti vihjailevien” viestien lähettämistä kongressin vapaaehtoisille lähettipojille. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1954 syntyneet Luokka:Elävät henkilöt
Ensemble Ambrosius

Ensemble Ambrosius on Olli Virtaperkon johtama seitsenhenkinen kamariyhtye, joka esittää oman aikamme musiikkia pääosin barokin ajan soittimilla soitettuna. Ensemble Ambrosius tuli laajempaan tietoisuuteen vuonna 2000 levyllään The Zappa Album, jossa yhdysvaltalaisen Frank Zappan musiikkia esitettiin barokkisoittimin. Levy valittiin Helsingin Sanomien "Vuoden 2000 levyt" -listaukseen ja sai lisäksi huomiota mm. Gramophone-, Wall Street Journal- ja The Observer-julkaisuissa. Lisäksi belgialaisen yleisradioyhtiö VRT:n radiokanava Klara valitsi levyn "Vuoden 2001 levyksi"https://docplayer.fi/10465153-Ensemble-ambrosius-zappaa- barokkisoittimin-kahden-musiikkikulttuurin-kohtaaminen-ja-synteesi.html. Vuodesta 2002 lähtien Ensemble Ambrosiuksen musiikillinen suunta on siirtynyt Zappasta kohti Virtaperkon omaa tuotantoa - Zappan musiikin pysyen kuitenkin edelleen tärkeänä osana yhtyeen toimintaa. Samalla yhtyeen musiikillinen linja on siirtynyt progesta kohti post-rockia, modernia nykymusiikia ja jopa kansanmusiikkia. == Jäsenet 1999 == * Olli Virtaperko, barokkisello, violoncello piccolo * Jonte Knif, urut, melodika, dulcimer, nokkahuilu * Ere Lievonen, cembalo * Jasu Moisio, barokkioboe * Jani Sunnarborg, barokkifagotti * Tuukka Terho, arkkiluuttu, barokkimandoliini * Matti Vanhamäki, barokkiviulu == Jäsenet 2001 == * Olli Virtaperko, barokkisello, yhtyeen johto, sävellykset * Jonte Knif, melodika, dulcimer, skalmeija, sävellykset * Pilvikki Virtaperko, cembalo, urut * Tuukka Terho, arkkiluuttu, barokkimandoliini * Ricardo Padilla, lyömäsoittimet == Jäsenet 2004–2007 == * Olli Virtaperko, barokkisello, yhtyeen johto, sävellykset * Eira Karlson, barokkiviulu * Veli Kujala, harmonikka * Jarmo Julkunen, kitarat, cavaguinho * Tuukka Terho, arkkiluuttu, barokkimandoliini * Marianna Henriksson, kamariurut, regaali, celestette * Ricardo Padilla, lyömäsoittimet == Jäsenet 2010– == * Olli Virtaperko barokkisello, yhtyeen johto, sävellykset * Ere Lievonen, cembalo * Eira Karlson, barokkiviulu * Eija Kankaanranta, kantele * Susanne Kujala, urut * Veli Kujala, harmonikka * Joni Leino, lyömäsoittimet == Julkaisut == * The Zappa Album (Bis Records BIS-NL-CD-5013, © 2000) * Metrix (Ambrosius Entertainment AMBRACD 002, © 2002) * Zappa spielt für Bach (Stiftung-Johann- Sebastian, S-J-S Edition, Nro. 5, © 2011) ==Aiheesta muualla== * Ensemble Ambrosiuksen kotisivut * Zappaa barokkisoittimin - kahden musiikkikulttuurin kohtaaminen ja synteesi, Virtaperko 2005, Sibelius-Akatemian lopputyö ==Lähteet== Luokka:Suomalaiset yhtyeet
Nathan Paetsch

Nathan Paetsch (s. 30. maaliskuuta 1983 LeRoy, Saskatchewan, Kanada) on kanadalainen ammattilaisjääkiekkoilija, pelipaikaltaan puolustaja. ==Ura== Buffalo Sabres varasi neljä kautta Moose Jaw Warriorsin WHL-joukkueessa pelanneen Paetschin vuoden 2003 varaustilaisuuden 7. kierroksella. Paetsch pelasi kolme kautta Buffalon farmijoukkueessa Rochester Americansissa AHL:ssä, ennen kuin kaudella 2006–2007 vakiinnutti pelipaikkansa Buffalossa. Kesällä 2007 Paetsch solmi kolmen vuoden mittaisen jatkosopimuksen Buffalon kanssa. Maaliskuussa 2010 Buffalo myi Paetschin Columbus Blue Jacketsiin, josta se sai vastineeksi Raffi Torresin ja toisen kierroksen varausvuoron. Heinäkuussa 2010 Paetsch teki sopimuksen Florida Panthersin kanssa. Vielä ennen kauden 2010–2011 alkua Vancouver Canucks hankki Paetschin Panthersista vaihdossa Sean Zimmermaniin. Vancouverin farmijoukkue Manitoba Moose ei halunnut ottaa Paetschia joukkueeseensa, joten Vancouver lainasi hänet kauden aikana AHL:n Rochester Americansiin ja Syracuse Crunchiin. Paetsch loukkaantui tammikuussa ja pystyi pelaamaan kauden aikana vain 43 ottelua. Kauden jälkeen Saksan DEL- liigan EHC Wolfsburg hankki hänet joukkueeseensa. Paetsch pelasi Saksassa yhden kauden ja oli 25 pisteellään Wolfsburgin toiseksi eniten pisteitä tehnyt puolustaja. Hän teki kesällä 2012 vuoden sopimuksen AHL-seura Grand Rapids Griffinsin kanssa. == Tilastot == 1998–99 Moose Jaw Warriors WHL 2 0 0 0 0 1 0 0 0 0 1999–00 Moose Jaw Warriors WHL 68 9 35 44 49 4 0 1 1 0 2000–01 Moose Jaw Warriors WHL 70 8 54 62 118 4 1 2 3 6 2001–02 Moose Jaw Warriors WHL 59 16 36 52 86 12 0 4 4 16 2002–03 Moose Jaw Warriors WHL 59 15 39 54 81 13 3 10 13 6 2003–04 Rochester Americans AHL 54 5 5 10 49 16 1 1 2 28 2004–05 Rochester Americans AHL 80 4 19 23 150 9 1 1 2 16 2005–06 Rochester Americans AHL 72 11 39 50 90 – – – – – 2005–06 Buffalo Sabres NHL 1 0 1 1 0 1 0 0 0 0 2006–07 Buffalo Sabres NHL 63 2 22 24 50 – – – – – 2007–08 Buffalo Sabres NHL 59 2 7 9 27 – – – – – 2008–09 Buffalo Sabres NHL 23 2 4 6 25 – – – – – 2009–10 Buffalo Sabres NHL 11 1 1 2 6 – – – – – 2009–10 Columbus Blue Jackets NHL 10 0 0 0 6 – – – – – 2010–11 Rochester Americans AHL 9 1 2 3 2 – – – – – Syracuse Crunch AHL 34 8 9 17 12 – – – – – 2011–12 EHC Wolfsburg DEL 52 7 18 25 46 2 0 0 0 0 2012–13 Grand Rapids Griffins AHL 70 4 27 31 32 24 0 11 11 21 2013–14 Grand Rapids Griffins AHL 68 4 27 31 40 10 0 5 5 4 NHL yhteensä 167 7 35 42 114 1 0 0 0 0 ==Lähteet== Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Washington Capitalsin varaamat pelaajat Luokka:Vuonna 1983 syntyneet Luokka:Elävät henkilöt
Hentonäkinruoho

Hentonäkinruoho (Najas tenuissima) on maailmanlaajuisesti uhanalainen vesikasvi, jota tavataan ainoastaan pohjoisessa Euraasiassa. Suomessa laji on rauhoitettu ja on yksi Suomen kansainvälisistä vastuulajeista.Ympäristöministeriö: Luonnonsuojeluasetuksessa rauhoitetut lajit Viitattu 14.12.2009. == Ulkonäkö ja koko == Hentonäkinruoho on hento, 10–40 cm korkeaksi kasvava uposlehtinen kasvi. Varsi on sileä. Ruodittomat lehdet ovat 1–2 cm pitkät ja alle millimetrin levyiset, jäykähköt ja pienihampaiset. Lehden tuppi on lyhytkorvakkeinen. Lehtihangoissa olevat kukat ovat pieniä, perättömiä ja yksineuvoisia. Hentonäkinruoho kukkii elo–syyskuussa.Retkeilykasvio 1998, s. 519–520. Hedelmä on pähkylä, jotka leviävät lintujen mukana järvestä toiseen.Uotila 1997, s. 197. Laji muistuttaa läheisesti notkeanäkinruohoa (N. flexilis), mutta jälkimmäisen lehdet ovat leveämpiä, korvakkeettomia ja velttoja. == Levinneisyys == Hentonäkinruoho on maailmanlaajuisestikin harvinainen laji. Sitä tavataan ainoastaan Suomessa, Venäjällä Karjalankannaksella ja Moskovan ja Pietarin välillä muutamasta järvestä, Venäjän Kaukoidästä sekä Kazakstanista. Suomessa hentonäkinruohoa esiintyy vain muutamassa kymmennessä järvessä Etelä- ja Itä-Suomessa. Jääkauden jälkeisellä lämpökaudella hentonäkinruoho oli Suomen alueella laajalle levinnyt. == Elinympäristö == Hentonäkinruoho kasvaa täysin upoksissa neutraalivetisissä järvissä sekä vähäsuolaisessa murtovedessä jokisuissa ja merenlahdissa. Kasvia esiintyy yleensä 30–150 cm syvyydessä. Hentonäkinruoho sietää huonosti vesien likaantumista tai rehevöitymistä, minkä takia laji on suuresti harvinaistunut. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Uotila, Pertti: Hentonäkinruoho. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 197. === Viitteet === == Aiheesta muualla == * * Uhanalaisten näkinruohojen suojelua tehostetaan == Kirjallisuutta == * Luokka:Näkinruohot Luokka:Uhanalaiset kasvit Luokka:Suomen erittäin uhanalaiset kasvit
Keräilijä (sarjakuvahahmo)

Keräilijä (), oikealta nimeltään Taneleer Tivan, on Marvel-universumin avaruusolento. Keräilijä on yksi Universumin vanhimmista; hän on näkyjen näkijä. Kerran hän näki todellisen tuntuisen näyn, jossa lähitulevaisuudessa valtava sarvipäinen tulijättiläinen sytyttäisi koko olemassa olevan maailmankaikkeuden tuleen palavalla miekalla. Kysymyksessähän on Surtur, joka myöhemmin lähtikin yritykseensä. Keräilijä päätti, että hänen tulisi kerätä talteen unisäiliöihin mahdollisimman monta kaikkeuden lajia eräänlaiseksi geenivarastoksi. Hän erikoistuu nopeasti ja kerää nimenomaan plodexeja, monipuolista ja muuntumiskykyistä kaikkialle galaksiin levinnyttä lajia. Etsintänsä aikana hän eksyy Maapallollekin; aluksi hän säikähtää havaitessaan Sotakoneen, mutta sitten hän huomaa yhden Alfa-lentueen jäsenistä, meressä elävän Marrinan, jonka yrittää siepata. Pääosa Alfoista - Pohjantähti, hänen kaksoissisarensa Aurora, Sasquath ja Puck - puuttuvat asiaan ja karkottavat Keräilijän; hirviöksi luokittelusta syvästi loukkaantunut Marrina pakenee syvyyksiin hautomaan nöyryytystään. Keräilijä jatkaa matkaansa; hänen toimistaan on tullut lopulta enemmän harraste kuin vakava toimi. Keräilijä esiintyi myös Marvel Cinematic Universen elokuvissa näyttelijänään Benicio del Toro. Hän teki cameo-esiintymisen elokuvassa Thor: The Dark World lopputekstien aikana näytetyssä kohtauksessa, mutta esiintyi isommassa roolissa elokuvassa Guardians of the Galaxy. Elokuvassa Avengers: Infinity War esiintyy pelkkä illuusio Keräilijästä, jonka Thanos oli luonut Todellisuuskivellä huijatakseen Galaksin Vartijoita. Luokka:Marvel-universumin avaruusolennot
Ellen Müller-Preis

Ellen Müller-Preis (6. toukokuuta 1912 – 18. marraskuuta 2007) oli itävaltalainen miekkailija ja olympiavoittaja. Müller-Preis kilpaili florettimiekkailijana viisissä olympialaisissa ja saavutti kolme olympiamitalia. Los Angelesin 1932 kesäolympialaisissa hän voitti kovimman kilpailijansa, Britannian Heather Guinnessin sekä loppusarjassa että kultamitalin ratkaisseessa uusintaottelussa pistein 5–3. Ratkaisuottelussa Guinness osoitti urheiluhenkeä mainitsemalla kahdesta pisteen Preisille tuoneesta osumasta, jotka tuomareilta olivat jääneet näkemättä. Berliinin 1936 olympialaisissa Preis saavutti pronssia edellään Unkarin Ilona Schacherer ja Saksan Helene Mayer. Sotavuosien jälkeen rouva Müller-Preis saavutti Lontoon 1948 olympialaisissa toisen olympiapronssinsa edellään Ilona Elek (entinen Schacherer) ja Tanskan Karen Lachmann. Vielä Melbournen 1956 olympialaisissa 44-vuotias Müller-Preis sijoittui seitsemänneksi. MM-kilpailujen henkilökohtaisessa kilpailussa Müller-Preis voitti kultamitalin kolmasti: Lissabonissa 1947, Kairossa 1949 ja Monacossa 1950. Lisäksi hän oli MM- tai EM-kilpailuissa kerran hopealla ja kahdesti pronssilla.sports123.com: miekkailun arvokisatilastoja == Saavutukset == * Olympiakultaa floretin henkilökohtaisessa kilpailussa 1932 * Olympiapronssia floretin henkilökohtaisessa kilpailussa 1936 ja 1948 * MM-kultaa floretin henkilökohtaisessa kilpailussa 1947, 1949 ja 1950 * MM-hopeaa floretin henkilökohtaisessa kilpailussa 1935 * MM-pronssia floretin henkilökohtaisessa kilpailussa 1937 * EM-pronssia floretin henkilökohtaisessa kilpailussa 1931 == Lähteet == Luokka:Itävaltalaiset miekkailijat Luokka:Itävaltalaiset olympiavoittajat Luokka:Vuonna 1912 syntyneet Luokka:Vuonna 2007 kuolleet
Helene Mayer

Helene Mayer (20. joulukuuta 1910 – 15. lokakuuta 1953) oli saksalainen miekkailija ja olympiavoittaja. Mayer voitti florettimiekkailussa kaksi olympiamitalia. Amsterdamin 1928 kesäolympialaisissa hän voitti 17-vuotiaana kultaa voitettuaan 20 ottelustaan 18. Seuraavissa olympialaisissa, Los Angelesissa 1932 hän sijoittui viidenneksi. Hän jäi asumaan Yhdysvaltoihin ja opetti saksan kieltä Mills Collegessa Oaklandissa, Kaliforniassa. Yhdysvaltalaisten painostuksen ansiosta juutalaistaustainen Mayer kutsuttiin edustamaan natsi-Saksaa Berliinin 1936 olympialaisiin. Siellä hän hävisi Unkarin Ilona Schachererille pistein 4–5 ja sijoittui hopealle. Palkintokorokkeella Mayer oli mieliksi valtaapitäville ja teki Hitler- tervehdyksen. MM-kilpailuissa, jotka vuoteen 1935 saakka kulkivat EM- kilpailujen nimellä, Mayer voitti henkilökohtaisessa kilpailussa kultamitalin kolmasti: Napolissa 1929, Wienissä 1931 ja Pariisissa 1937.sports123.com: miekkailun arvokisatilastoja == Saavutukset == * Olympiakultaa floretin henkilökohtaisessa kilpailussa 1928 * Olympiahopeaa floretin henkilökohtaisessa kilpailussa 1936 * MM-kultaa floretin henkilökohtaisessa kilpailussa 1937 * EM-kultaa floretin henkilökohtaisessa kilpailussa 1929 ja 1931 == Lähteet == Luokka:Saksalaiset miekkailijat Luokka:Saksalaiset olympiavoittajat Luokka:Vuonna 1910 syntyneet Luokka:Vuonna 1953 kuolleet
Atle Skårdal

Atle Skårdal (s. 17. helmikuuta 1966 Lunde, Telemark, Norja) on norjalainen uransa lopettanut alppihiihtäjä. Vuosina 2005–2019 hän toimi FIS:n kilpailun johtajana naisten alppihiihdon maailmancupissa. Skårdal on supersuurpujottelun maailmancupin voittaja ja kaksinkertainen maailmanmestari. Skårdal kilpaili kansainvälisellä tasolla vuosina 1985–1997. Hän voitti supersuurpujottelun maailmanmestaruuden Sierra Nevadassa 1996 29 sadasosasekunnin erolla Patrik Järbyniin. Seuraavana vuonna hän uusi mestaruutensa Sestrieressä voitettuaan Lasse Kjusin 0,21 sekunnilla. Moriokan MM-kilpailuissa 1993 hän sijoittui syöksylaskussa toiseksi 0,60 sekuntia Urs Lehmannille hävinneenä. Skårdal voitti supersuurpujottelun maailmancupin kokonaiskilpailun kaudella 1995–1996. Syöksylaskun maailmancupin yhteiskilpailussa hän sijoittui kolme kertaa toiseksi. Skårdal voitti yhteensä seitsemän maailmancupin osakilpailua ja sijoittui 26 kertaa kolmen parhaan joukkoon. ==Saavutuksia== *MM-kilpailut:FIS World Ski Championships Atle Skårdal FIS:n tietokannassa **Bormio 1985: alppiyhdistetty 14. **Crans-Montana 1987: alppiyhdistetty 12. **Vail 1989: syöksylasku kuudes, alppiyhdistetty 15. **Saalbach 1991: syöksylasku kuudes **Morioka 1993: syöksylasku hopeaa **Sierra Nevada 1996: supersuurpujottelu kultaa **Sestriere 1997: supersuurpujottelu kultaa, syöksylasku 13. *Olympialaiset:Olympic Winter Games Atle Skårdal FIS:n tietokannassa **Calgary 1988: syöksylasku 15. **Lillehammer 1994: supersuurpujottelu kuudes, syöksylasku yhdeksäs *Maailmancup:FIS World Cup Top 3 Atle Skårdal FIS:n tietokannassa **Syöksylasku ***Kausi 1985–1986: Morzine kolmas ***Kausi 1989–1990: Kitzbühel voitto, Val d'Isère toinen, Cortina d'Ampezzo toinen, Åre voitto ***Kausi 1990–1991: Val Gardena kolmas & voitto, Garmisch-Partenkirchen toinen, Aspen toinen, Lake Louise voitto & toinen ***Kausi 1991–1992: Val Gardena kolmas ***Kausi 1992–1993: Whistler voitto, Kvittfjell kolmas ***Kausi 1993–1994: Saalbach kolmas, Aspen toinen, Whistler voitto ***Kausi 1996–1997: Val Gardena toinen, Chamonix toinen **Supersuurpujottelu ***Kausi 1989–1990: Les Menuires kolmas ***Kausi 1991–1992: Val d'Isère toinen ***Kausi 1993–1994: Wengen kolmas ***Kausi 1995–1996: Val d'Isère voitto, Valloire toinen, Happo One toinen ***Kausi 1996–1997: Garmisch-Partenkirchen kolmas **Maailmancupin yhteispisteet:World Cup Standings Atle Skårdal FIS:n tietokannassa ***Kausi 1989–1990: kokonaiskilpailussa kuudes, syöksycupissa toinen, supersuurpujottelucupissa viides ***Kausi 1990–1991: kokonaiskilpailussa kuudes, syöksycupissa toinen, supersuurpujottelucupissa kolmas ***Kausi 1992–1993: kokonaiskilpailussa kuudes, syöksycupissa toinen ***Kausi 1993–1994: kokonaiskilpailussa yhdeksäs, supersuurpujottelucupissa viides ***Kausi 1995–1996: supersuurpujottelucupin voitto == Lähteet == Luokka:Norjalaiset alppihiihtäjät Luokka:Vuonna 1966 syntyneet Luokka:Elävät henkilöt
29 (luku)

29 (kaksikymmentäyhdeksän) on luonnollinen luku, jota edeltää luku 28 ja seuraa luku 30. == Matematiikassa == * 29 on alkuluku, Sophie Germainin alkuluku ja Lucasin alkuluku. * 29 on Pythagoraan alkuluku: 7 \cdot 4 + 1. * 29 on 31:n alkulukupari. * 29 on Pellin luku. * 29 voidaan muodostaa kahden alkuluvun neliöiden summana: 2^2+5^2. * 29 voidaan muodostaa kolmen peräkkäisen neliöluvun summana: 2^2+3^2+4^2. * 29 esiintyy kahdessa jaottomassa Pythagoraan kolmikossa: ja .29 Twenty-Nine XXIX * 29 on palindromi nelijärjestelmässä (1314). * 29 on toinen alkuluku takaperin binäärijärjestelmässä: 10111_2 = 23. * Taso voidaan jakaa kahdeksalla suoralla enintään 29 osaan. * 2^{29} eli on suurin kahden potenssi, jossa ei ole samaa numeroa kahdesti. == Luonnontieteissä == * Jaksollisessa järjestelmässä 29 on kuparin järjestysluku. * Pii-29 on piin vakaa isotooppi. * Kromi-53 on kromin vakaa isotooppi, jonka neutroniluku on 29.Isotope data for chromium-53 in the Periodic Table (arkistoitu) * Saturnuksen kiertoaika Auringon ympäri on noin 29 Maan vuotta. == Muissa yhteyksissä == * Helmikuussa on karkausvuosina 29 päivää mutta tavallisesti 28 päivää. * Boeing B-29 Superfortress oli amerikkalainen pommikone. * Warren G. Harding oli Yhdysvaltojen 29. presidentti. * Iowa oli 29. Yhdysvaltoihin liittynyt osavaltio. * Eurooppatie E29 kulkee Saksan ja Ranskan välillä. * Valtatie 29 kulkee Keminmaan ja Tornion välillä. * Suomen aakkosissa on 29 kirjainta. == Lähteet == == Aiheesta muualla == Luokka:Luonnolliset luvut
Paul Accola

Paul Accola (s. 20. helmikuuta 1967 Davos, Sveitsi) on sveitsiläinen uransa lopettanut alppihiihtäjä. Hän voitti alppihiihdon maailmancupin kokonaiskilpailun kaudella 1991–1992 ja hän voitti olympiapronssia alppiyhdistetyssä vuoden 1988 talviolympialaisissa Calgaryssä. Lisäksi hän voitti kolme mitalia alppihiihdon maailmanmestaruuskilpailuissa. Urallaan hän voitti seitsemän maailmancupin osakilpailua ja sijoittui kolmen parhaan joukkoon yhteensä 26 kertaa. Hän lopetti kahden vuosikymmenen mittaisen uransa vuonna 2005. == Lähteet == == Aiheesta muualla == *Paul Accolan kotisivut *Paul Accola Sports-reference.org -sivustolla Luokka:Sveitsiläiset alppihiihtäjät Luokka:Sveitsiläiset olympiamitalistit Luokka:Vuonna 1967 syntyneet Luokka:Elävät henkilöt
Luettelo Suomen virallisen singlelistan ykkösistä vuonna 2008

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2008. Viikko Artisti(t) Kappale Levy-yhtiö 1 Eri esittäjiä Lasten liikennelaulu VL-Musiikki 2 Widescreen Mode Dead Inside Dark Sentiments 3 Widescreen Mode Dead Inside Dark Sentiments 4 Chisu Mun koti ei oo täällä HMC / Warner Music 5 Widescreen Mode Dead Inside Dark Sentiments 6 Chisu Mun koti ei oo täällä HMC / Warner Music 7 Chisu Mun koti ei oo täällä HMC / Warner Music 8 Chisu Mun koti ei oo täällä HMC / Warner Music 9 Kiuas Of Sacrifice, Loss and Reward Spinefarm Records 10 Children of Bodom Blooddrunk Spinefarm Records 11 Chisu Mun koti ei oo täällä HMC / Warner Music 12 Chisu Mun koti ei oo täällä HMC / Warner Music 13 Chisu Mun koti ei oo täällä HMC / Warner Music 14 Madonna feat. Justin Timberlake & Timbaland 4 Minutes Warner Music 15 Madonna feat. Justin Timberlake & Timbaland 4 Minutes Warner Music 16 Madonna feat. Justin Timberlake & Timbaland 4 Minutes Warner Music 17 Madonna feat. Justin Timberlake & Timbaland 4 Minutes Warner Music 18 Madonna feat. Justin Timberlake & Timbaland 4 Minutes Warner Music 19 Madonna feat. Justin Timberlake & Timbaland 4 Minutes Warner Music 20 Madonna feat. Justin Timberlake & Timbaland 4 Minutes Warner Music 21 Madonna feat. Justin Timberlake & Timbaland 4 Minutes Warner Music 22 Nightwish The Islander Spinefarm 23 Waldo’s People Back Again Sony BMG Music 24 Ville Valo & Natalia Avelon Summer Wine Warner Music 25 Apulanta Kesä-EP Apulanta Oy 26 Apulanta Kesä-EP Apulanta Oy 27 Apulanta Kesä-EP Apulanta Oy 28 Cheek Liekeissä Rähinä Records 29 Cheek Liekeissä Rähinä Records 30 Cheek Liekeissä Rähinä Records 31 Apulanta Kesä-EP Apulanta Oy 32 Apulanta Kesä-EP Apulanta Oy 33 Apulanta Kesä-EP Apulanta Oy 34 Anna Abreu Vinegar Sony BMG 35 Metallica The Day That Never Comes Universal Music 36 Anna Abreu Vinegar Sony BMG 37 Lordi Bite It Like a Bulldog Sony BMG 38 The Rasmus Livin' in a World Without You Playground 39 Swallow the Sun Plague of Butterflies Spinefarm 40 The Rasmus Livin' in a World Without You Playground 41 The Rasmus Livin' in a World Without You Playground 42 Anna Abreu Vinegar Sony BMG 43 Eri esittäjiä Unihiekkaa VL-Musiikki 44 Apulanta Vauriot Apulanta Oy 45 Big Daddy & Rockin' Combo Dead by X-Mas Jupiter Stroll/Edel 46 Jack White & Alicia Keys Another Way to Die Sony BMG 47 Oliver Kuka mä oon Oliver 48 Kinetik Control Vanguard of the New World Bonnier 49 Britney Spears Womanizer Sony BMG 50 Kings of Leon Sex on Fire Sony BMG 51 Koop Arponen Insomnia Sony BMG 52 Koop Arponen Insomnia Sony BMG == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2008 Singlelista 2008
Luettelo Suomen virallisen albumilistan ykkösistä vuonna 2008

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2008. Viikko Artisti/yhtye Albumi Levy-yhtiö(t) 1 Samuli Edelmann Virsiä Epic/Sony BMG 2 Samuli Edelmann Virsiä Epic/Sony BMG 3 Nightwish Dark Passion Play Ranka 4 Nightwish Dark Passion Play Ranka 5 Lauri Tähkä & Elonkerjuu Tuhannen riemua Universal 6 Nightwish Dark Passion Play Spinefarm Records 7 Herra Ylppö & Ihmiset Sata vuotta Columbia/Sony BMG 8 Stam1na Raja Sakara Records 9 Stam1na Raja Sakara Records 10 Ismo Alanko Teholla Blanco Spirituals Fullsteam Records 11 Ismo Alanko Teholla Blanco Spirituals Fullsteam Records 12 Ismo Alanko Teholla Blanco Spirituals Fullsteam Records 13 Teräsbetoni Myrskyntuoja Warner 14 Poets of the Fall Revolution Roulette Insomniac 15 Jippu Kuka teki minusta tän naisen HMC 16 Children of Bodom Blooddrunk Spinefarm Records 17 Children of Bodom Blooddrunk Spinefarm Records 18 Madonna Hard Candy Warner 19 Madonna Hard Candy Warner 20 Disco Ensemble Magic Recoveries Fullsteam Records 21 Von Hertzen Brothers Love Remains the Same Dynasty/Universal 22 Von Hertzen Brothers Love Remains the Same Dynasty/Universal 23 Von Hertzen Brothers Love Remains the Same Dynasty/Universal 24 Opeth Watershed Roadrunner Records 25 Ari Koivunen Becoming Sony BMG 26 Coldplay Viva la Vida or Death and All His Friends Parlophone 27 Coldplay Viva la Vida or Death and All His Friends Parlophone 28 Coldplay Viva la Vida or Death and All His Friends Parlophone 29 Coldplay Viva la Vida or Death and All His Friends Parlophone 30 Coldplay Viva la Vida or Death and All His Friends Parlophone 31 Soundtrack Mamma Mia! The Movie Soundtrack Universal 32 Soundtrack Mamma Mia! The Movie Soundtrack Universal 33 Soundtrack Mamma Mia! The Movie Soundtrack Universal 34 Kotiteollisuus Sotakoira Megamania 35 Kotiteollisuus Sotakoira Megamania 36 Slipknot All Hope Is Gone Bonnier/Roadrunner 37 Volbeat Guitar Gangsters & Cadillac Blood Mascot Records 38 Metallica Death Magnetic Mercury/Universal 39 Metallica Death Magnetic Mercury/Universal 40 The Rasmus Black Roses Playground 41 Maija Vilkkumaa Superpallo Warner Music 42 Maija Vilkkumaa Superpallo Warner Music 43 AC/DC Black Ice Columbia/Sony BMG 44 AC/DC Black Ice Columbia/Sony BMG 45 Vesa-Matti Loiri Kasari Warner Music 46 Vesa-Matti Loiri Kasari Warner Music 47 Vesa-Matti Loiri Kasari Warner Music 48 Guns N’ Roses Chinese Democracy Universal 49 Guns N’ Roses Chinese Democracy Universal 50 Anna Abreu Now RCA/Sony BMG 51 Anna Abreu Now RCA/Sony BMG 52 Vesa-Matti Loiri Kasari Warner Music == Katso myös == == Lähteet == * Musiikkituottajat → Tilastot → Suomen virallinen lista → Albumit 2008 Albumilista 2008
Irene Camber

Irene Camber (12. helmikuuta 1926 – 23. helmikuuta 2024) oli italialainen miekkailija ja olympiavoittaja. Camber voitti florettimiekkailun olympiakultaa Helsingissä 1952. Hän voitti finaalikierroksen viimeisessä ottelussaan hallitsevan olympiavoittajan, Unkarin Ilona Elekin pistein 4–3 ja pääsi tätä vastaan uusintaotteluun olympiavoitosta. Toisenkin kohtaamisen Camber voitti pistein 4–3. Naisten floretin joukkuekilpailu oli olympiaohjelmassa ensimmäistä kertaa vasta Roomassa 1960, jolloin Camber saavutti Italian joukkueen jäsenenä pronssia. Neljä vuotta myöhemmin Tokion olympialaisissa Camber sijoittui joukkuekilpailussa neljänneksi. Henkilökohtaisessa kilpailussa hän ei olympialaisissa menestynyt Helsingin kisojen jälkeen. MM- kisojen henkilökohtaisessa kilpailussa Camber voitti kultaa Brysselissä 1953 ja pronssia Pariisissa 1957.sports123.com: miekkailun arvokisatilastoja ==Saavutukset== * Olympiakultaa floretin henkilökohtaisessa kilpailussa 1952 * Olympiapronssia floretin joukkuekilpailussa 1960 * MM-kultaa floretin henkilökohtaisessa kilpailussa 1953 * MM-pronssia floretin henkilökohtaisessa kilpailussa 1957 == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1926 syntyneet Luokka:Vuonna 2024 kuolleet
Andreas Schifferer

Andreas "Andi" Schifferer (s. 3. elokuuta 1974 Radstadt, Itävalta) on uransa lopettanut itävaltalainen alppihiihtäjä, joka oli erikoistunut syöksylaskuun, mutta kilpaili myös muissa lajeissa. Schifferer kilpaili alppihiihdon maailmancupissa ensimmäisen kerran kaudella 1994–1995, mutta kilpaili tuolloin vielä enimmäkseen Eurooppa cupissa. Hän voitti kaksi Eurooppa cupin osakilpailua syöksylaskussa ja menestyi hyvin myös muissa lajeissa, mikä kauden päätteeksi toi hänelle Eurooppa cupin kokonaiskilpailun voiton. Ensimmäiset maailmancupin pisteensä Schifferer voitti seuraavalla kaudella oltuaan Adelbodenin osakilpailussa 25. Uransa ensimmäisen palkintopallisijoituksen hän saavutti myöhemmin saman kauden aikana. Vuoden 1997 alppihiihdon maailmanmestaruuskilpailuissa hän sijoittui pronssille suurpujottelussa. Seuraavalla kaudella hän voitti neljä syöksylaskun osakilpailua ja syöksylaskun kokonaiscupin. Kaikkien lajien yhteiscupissa hän sijoittui Hermann Maierin jälkeen toiseksi. Ensimmäisiin talviolympialaisiin Scifferer osallistui vuonna 1998 Naganossa. Seuraavissa olympialaisissa vuonna 2002 hän voitti olympiapronssia super-g:ssä. Hän ei voittanut yhtään maailmancupin osakilpailua 2000-luvulla, mutta sijoittui useasti kolmen parhaan joukkoon. Kaudesta 2004 lähtien hän ei kyennyt taistelemaan kärkisijoituksista ja hän lopetti uransa joulukuussa 2006. Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1974 syntyneet Luokka:Elävät henkilöt
Gillian Sheen

Gillian Mary Sheen (21. elokuuta 1928 Willesden – 5. heinäkuuta 2021 Auburn, New York, Yhdysvallat) oli brittiläinen miekkailija ja olympiavoittaja. Sheen voitti florettimiekkailun yksilökilpailun olympiakultaa Melbournessa 1956. Hän eteni kahdeksan parhaan loppusarjaan vasta voittamalla uusintaottelun. Loppusarjassa hän hävisi ensin Romanian Olga Orbánille mutta voitti sitten kaikki muut kuusi vastustajaansa ja pääsi uusimaan olympiavoitosta myös yhden ottelun hävinneen Orbánin kanssa. Uusintaottelussa Sheen voitti romanialaisen pistein 4–2. Sheen kilpaili olympiatasolla myös Helsingissä 1952 ja Roomassa 1960. MM-kilpailuista hän voitti floretin joukkuekilpailun pronssia Monte Carlossa vuonna 1950https://www.sport-komplett.de/sport- komplett/sportarten/f/fechten/hst/15.html. Sheen kuoli Yhdysvaltain Auburnissa 92-vuotiaana 5. heinäkuuta 2021.Gillian Sheen obituaryOlympedia == Lähteet == * === Viitteet === == Aiheesta muualla == * Luokka:Brittiläiset miekkailijat Luokka:Brittiläiset olympiavoittajat Luokka:Vuonna 1928 syntyneet Luokka:Vuonna 2021 kuolleet
Jänisintiaanit

Jänisintiaanit () elävät havumetsän ja tundran rajalla itäisen Kanadan subarktisen alueen pohjoisosassa napapiirin tienoilla Luoteisterritorioissa. Eurooppalaiset antoivat heille tämän nimen koska lumikenkäjänis oli kansalle merkittävin ruoan ja vaatteiden lähde. Heidän kielensä kuuluu athabasca- kieliin. Luoteessa ja idässä tundralla asuu eskimoita. Jänisintiaanien asuma- alue on Suurelta karhujärveltä länteen, pohjoiseen ja luoteeseen MacKenzie- joen laaksossa ja tästä itään. Viiden jänisintiaaniheimon asuma-alue Fort Normanin ja Suuren Karhujärven väliseudulla ulottuu Mackenzie-jokilaaksosta Yukonin territorion ja vuorten rajalta Nunavutin rajalle. Lännessä on Suuresta Karhujärvestä länteen ja luoteeseen on metsää, ja sen itäpuolella Suuresta karhujärvestä pohjoiseen tundran ja metsän siirtymävyöhyke, ja aivan seudun itäosissa tundraa. Jänisintiaanien asuinalueella elää sekä metsäkaribua että arktisempaa avomaan karibua. Suuressa osassa aluetta on jatkuva ikirouta. Lähetyssaarnaajat saapuivat alueelle 1800-luvun puolivälin jälkeen. Tuolloin jänisintiaaneja oli ehkä 700-800. Jänisintiaanit metsästivät karibua, hirveä ja pienriistaa. He kalastivat ja keräsivät marjoja. Alueella eli paljon jäniksiä. Vaeltaen elävät jänisintiaanit näkivät monesti nälkää ennen eurooppalaisten tuloa. He saivat vaatteensa ja ravintonsa jäniksistä, joiden määrä vaihteli vuosittain 7-10 vuoden jaksoissa. Tämä ajoi intiaanit säännöllisesti toistuviin pahoihin nälänhätiin. . Vuonna 1996 jänisintiaaneiksi oli rekisteröitynyt 1836 henkeä. == Lähteet == Luokka:Kanadan alkuperäiskansat
Tuttu Paristo

Tuttu Paristo on työparin Elsa Soini (1893–1952) ja Seere Salminen (1894–1977) yhteinen nimimerkki. Parin tunnetuin työ on radion sarjakuunnelmaklassikko Suomisen perhe, jota kirjoittajapari teki vuosina 1938–1952. Soinin kuoleman jälkeen Salminen jatkoi sarjan kirjoittamista yksinään nimimerkillä Tuttu vuoteen 1958 saakka. == Lähteet == == Aiheesta muualla == *Ylen Elävä arkisto: Suomisen perhe oli kolmen vuosikymmenen radiosuosikki *Seere Salminen, Karjalohja.fi. (archive.org) Luokka:Suomalaiset käsikirjoittajat Luokka:Salanimet
Pekka Virtanen (kitaristi)

Pekka ”Devil” Virtanen (s. 1964)Kitarasankari Lahest, Pekka ”Devil” Virtanen Omalähiö. 21.2.2014 on suomalainen pitkän linjan kitaristi sekä musiikkituottaja. Virtanen on kuulunut moniin tunnettuihin rock-yhtyeisiin, joita ovat mm. Leningrad Cowboys, Sleepy Sleepers, Freud Marx Engels & Jung ja Turo's Hevi Gee. Lapinlahden Lintujen jäsenenä hän oli vuosina 2002–2005. Virtanen oli mukana myös Irwin Goodmanin viimeisellä esiintymismatkalla. Tuottajana Virtanen on toiminut muun muassa Marko Haavisto & Poutahaukat -yhtyeen levyillä. Lisäksi Virtanen on toiminut lauluntekijänä muun muassa Sleepy Sleepersille, Freud Marx Engels ja Jung-yhtyeelle ja Leningrad Cowboysille. Paskan myivät -kappaleen sävellys on myös Virtasen käsialaa. == Yhtyeitä/artisteja == * Dave Lindholm * Freud Marx Engels & Jung * Irwin Goodman * Juice Fruit * Lapinlahden Linnut * Leningrad Cowboys * Los Bastardos Finlandeses * Marko Haavisto & Poutahaukat * Marko Haavisto & The Hanks * Pelle Miljoona & Rockers * Sleepy Sleepers * Turo's Hevi Gee == Mukana levyillä == * Sleepy Sleepers: Voikkaa ja huikkaa (1984) * Sleepy Sleepers: Born In The S.A.V.O. (1985) * Sleepy Sleepers: Rock'y VI - Pölkyllä päähän (1986) * Sleepy Sleepers: Sleepy Sleepers Sings Matti ja Teppo (1987) * Sleepy Sleepers: Turakaisten paratiisi (1988) * Freud Marx Engels & Jung: Huomenna päivä on uus (1992) * Freud Marx Engels & Jung: Anjovissalaattia (1993) * Pelle Miljoona & Rockers: OK! (1994) * Pelle Miljoona & Rockers: Landella (1995) * Freud Marx Engels & Jung: Helmet, hitit & hutit (1997) * Freud Marx Engels & Jung: Hittihökkeli (1999) * Freud Marx Engels & Jung: Paikkoi ja pleisei (2002) (taustalaulajana kappaleessa "Kalaan (ei oisi kantsinu)") * Lapinlahden Linnut: Kaikkien aikojen parhaat (2002) * Lapinlahden Linnut: Kolmas jalka haudassa (2003) * Lapinlahden Linnut: Pienvikaisten paratiisi (2005) * Marko Haavisto & The Hanks: Ennemmin tai myöhemmin (2005) * Marko Haavisto & Poutahaukat: Tässä ja nyt (2006) * Marko Haavisto & Poutahaukat: Hollolasta Teksasiin (2007) * Los Bastardos Finlandeses: My Name is El Muerte (2007) * Los Bastardos Finlandeses: Return of El Diablo (2008) * Juice Fruit: Ajan hengessä (2008) ==Lähteet== Luokka:Suomalaiset kitaristit Luokka:Suomalaiset säveltäjät Luokka:Suomalaiset musiikkituottajat Luokka:Sleepy Sleepersin jäsenet Luokka:Lapinlahden Lintujen jäsenet Luokka:Freud Marx Engels & Jungin jäsenet Luokka:Vuonna 1964 syntyneet Luokka:Elävät henkilöt
Ah Via Musicom

Ah Via Musicom on yhdysvaltalaisen kitaristi Eric Johnsonin vuonna 1990 julkaistu albumi. Albumin kappale "Cliffs of Dover" voitti vuonna 1992 Grammy- palkintogaalassa Best Rock Instrumental Performance-sarjan (). == Kappaleet == # "Ah Via Musicom" – 2:04 # "Cliffs of Dover" – 4:10 # "Desert Rose" – 4:55 # "High Landrons" – 5:46 # "Steve's Boogie" – 1:51 # "Trademark" – 4:45 # "Nothing Can Keep Me from You" – 4:23 # "Song for George" – 1:47 # "Righteous" – 3:27 # "Forty Mile Town" – 4:13 # "East Wes" – 3:28 == Kokoonpano == * Eric Johnson - kitarat, laulu, piano, sitar ja pedal steel-kitara * Roscoe Beck - basso * Kyle Brock - basso * Reggie Witty - basso * Steve Barber - koskettimet * Tommy Taylor - rummut ja perkussio * Paul Bissell - perkussio * James Fenner - perkussio * Jody Lazo - taustalaulu * Stephen Hennig - kitara "Steve's Boogie"-kappaleessa * Wee Willie - huuliharppu == Lähteet == * Guitar9.com Luokka:Vuoden 1990 albumit Luokka:Eric Johnsonin albumit
Kultakynsimö

Kultakynsimö (Draba alpina) on pohjoisen pallonpuoliskon arktisten alueiden keltakukkainen kynsimölaji. Suomessa laji on hyvin harvinainen Käsivarren tuntureiden kasvi ja se on rauhoitettu luonnonsuojelulailla. Se on luokiteltu Suomessa äärimmäisen uhanalaiseksi. == Ulkonäkö ja koko == Monivuotinen kultakynsimö kasvaa 5–15 cm korkeaksi. Sen varsi on haaraton, lehdetön ja kukkaperiä myöten karvainen. Tummanvihreät lehdet ovat suikeita tai pitkulaisia, ehytlaitaisia ja niukkakarvaisia. Lehdet ovat ruusukkeena kasvin tyvellä. Kukissa on neljä hohtavankeltaista terälehteä, ja ne kasvavat terttumaisena kukintona lehdettömän kukkavarren päässä. Kultakynsimö kukkii Suomessa heinä-elokuussa. Lidut ovat alle sentin pituisia, siirottavia, kaljuja ja selväotaisia. Kultakynsimö on ainoa Suomen tuntureilla esiintyvistä kynsimölajeista, jonka kukinto on keltainen.Retkeilykasvio 1998, s. 178. == Levinneisyys == Kultakynsimö on arktis-alpiininen, sirkumpolaarinen kasvi. Sitä tavataan Ruotsin ja Norjan tunturiseuduilla, Kuolan niemimaalla, Pohjois- Venäjän ja Siperian arktisilla alueilla, Alaskassa, Pohjois-Kanadassa, Grönlannissa, Islannissa ja Huippuvuorilla.Den virtuella floran: Gulldraba Viitattu 14.3.2011. Suomessa kultakunsimöä on tavattu ainoastaan Käsivarren Lapin luoteisosan suurtuntureilla Mallalla ja Saanalla.Väre 1997, s. 134–135. Lajin epäillään hävinneen Mallan luonnonpuistosta poronhoidon loputtua, kun kasvuympäristö on kasvanut umpeen. == Elinympäristö == Kultakynsimö on keskipaljakan kasvi. Suomessa sitä tavataan noin 900 metrin korkeudella varjoisilla, kosteilla kallioilla lumenviipymien reunamailla. Kultakynsimö on kalkinsuosija. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Väre, Henry: Kultakynsimö. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 134–135. === Viitteet === == Aiheesta muualla == * Kasviatlas 2020: Kultakynsimön levinneisyys Suomessa * Pohjolan kasvien pauloissa: Draba alpina - kultakynsimö * Pinkka, Lajintuntemuksen oppimisympäristö: Kultakynsimö (Draba alpina) * ITIS: Draba alpina * United States Department of Agriculture (USDA): Draba alpina Luokka:Kynsimöt Luokka:Suomen äärimmäisen uhanalaiset kasvit
Dabney Coleman

Dabney Wharton Coleman (3. tammikuuta 1932 – 16. toukokuuta 2024) oli yhdysvaltalainen näyttelijä. Hän syntyi Austinissa, Teksasissa, pääsi Virginia Military Academyyn vuonna 1949 ja opiskeli vielä lakia Teksasin yliopistossa ennen esiintyjänuraansa. Hän voitti Emmy-palkinnon (1987) ja Golden Globen (1988). Elokuvia, joissa Colemanilla on ollut rooleja, ovat muiden muassa Yhdeksästä viiteen (1980), Puhtaana käteen (1980), Kultalampi (1981), Tootsie – lyömätön lyyli (1982), Sotaleikit (1983), Muppetit Manhattanilla (1984), Tehtävä – Pelastakaa kesäloma (2001), Recess Christmas: Miracle on Third Street (2001), Recess: All Growed Down (2003) ja Recess: Taking the Fifth Grade (2003). Hän on esiintynyt myös televisiossa, esimerkiksi ääninäyttelijänä Disneyn Välitunnissa. Coleman oli pitkään naimisissa näyttelijä Jean Halen kanssa. Hänen lapsistaan Quincy on tullut tunnetuksi musiikkialalta. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:Vuonna 1932 syntyneet Luokka:Vuonna 2024 kuolleet
Bill Richardson

William Blaine "Bill" Richardson III (15. marraskuuta 1947 – 1. syyskuuta 2023) oli yhdysvaltalainen demokraattipoliitikko, New Mexicon kuvernööri 2003–2011, energiaministeri Bill Clintonin hallituksessa 1998–2001 ja Yhdysvaltain YK-lähettiläs 1997–1998. Richardson asettui ehdokkaaksi vuoden 2008 presidentinvaaleihin, mutta jättäytyi pois kisasta. Hän ilmoitti tukevansa Barack Obamaa. Tämän johdosta Hillary Clintonin tukija James Carville vertasi Richardsonia Juudas Iskariotiin. Kolme Richardsonin neljästä isovanhemmasta oli Meksikon kansalaisia ja Richardson puhui sujuvaa espanjaa. == Lähteet == == Aiheesta muualla == Luokka:New Mexicon kuvernöörit Luokka:Amerikanmeksikolaiset Luokka:Yhdysvaltain energiaministerit Luokka:Yhdysvaltain edustajainhuoneen jäsenet Luokka:Bill Clintonin hallituksen jäsenet Luokka:Yhdysvaltalaiset demokraattipoliitikot Luokka:Vuonna 1947 syntyneet Luokka:Vuonna 2023 kuolleet
Bežetsk

Bežetsk (, vuoteen 1766 saakka ) on kaupunki Venäjällä Tverin alueella. Kaupunki on Bežetskin piirin hallinnollinen keskus. Vuonna 2010 kaupungin asukasluku oli 24 517 (koko piirissä 36 697 as.) ja pinta-ala 17 km². Bežetsk sijaitsee Tverin alueen koillisosassa. Kaupunki sijaitsee etelästä pohjoiseen virtaavan Mologajoen ja sen Ostretšina-sivujoen yhtymäkohdassa. Alueen pääkaupungista Tveristä on sen pohjoispuolella sijaitsevaan Bežetskiin 130 kilometrin matka (kantatietä P84). Bologojesta itään Sonkovoon vievä rautatie kulkee Bežetskin kautta. Paikkakunnan perustamisvuotena pidetään vuotta 1137 ja kaupunkioikeudet se sai 1775. ==Lähteet== Luokka:Bežetskin piiri Luokka:Tverin alueen kaupungit
Adulphe Delegorgue

Adulphe Delegorgue (1814–1850) oli ranskalainen eläintieteilijä ja metsästäjä. Delegorgue teki tutkimusretkiä Australiaan, Madagaskarille ja eteläiseen Afrikkaan. 1839 hän ja ruotsalainen Johan August Wahlberg sekä saksalainen Ferdinand Krauss tutkivat Natalissa nykyisen Durbanin ympäristöä.Natalin museon julkaisuja Delegorgue nimesi ja kuvaili muun muassa afrikanviiriäisen (Coturnix delegorguei).Zoonomen Hänestä on kirjoitettu kirja: De Douai à l'Afrique du Sud il y a 150 ans, ou, Adulphe Delegorgue (1814-1850), l'explorateur oublié. Kirjoittaja on Chantal Guellaen-Vaast ja vuosi 1989.Kirjan esittely ==Lähteet== Luokka:Ranskalaiset ornitologit Luokka:Vuonna 1814 syntyneet Luokka:Vuonna 1850 kuolleet
Ann Richards

Dorothy Ann Willis Richards (1. syyskuuta 1933 – 13. syyskuuta 2006) oli yhdysvaltalainen demokraattisen puolueen poliitikko, Texasin kuvernööri 1991–1995. Richards valittiin vaalilla vuonna 1982 Texasin osavaltion valtiovarainministeriksi. Hän oli ensimmäinen osavaltiotason poliittiseen virkaan valittu nainen Texasissa 50 vuoteen. Vuonna 1990 hän asettui ehdokkaaksi osavaltion kuvernööriksi Bill Clementsin jättäessä viran. Hän hävisi kuvernöörinvaalin vuonna 1994 republikaanien George W. Bushille. == Lähteet == == Aiheesta muualla == Luokka:Texasin kuvernöörit Luokka:Yhdysvaltalaiset demokraattipoliitikot Luokka:Vuonna 1933 syntyneet Luokka:Vuonna 2006 kuolleet
30 (luku)

30 (kolmekymmentä) on luonnollinen luku, jota edeltää luku 29 ja seuraa luku 31. == Matematiikassa == * 30 on parillinen yhdistetty luku. * 30 on runsas ja puolitäydellinen luku. * 30 on pienin tunnettu Giugan luku. * 30 on Harshad- luku kymmenjärjestelmässä. * 30 on neliöpyramidiluku, koska se on neljän ensimmäisen neliöluvun summa (katso kuva). * 30 on kahdeksankulmiopyramidiluku, koska se on kolmen ensimmäisen kahdeksankulmioluvun summa. * 30!-1 on kertoma-alkuluku. * 30 on alkulukuparin (29, 31) keskiarvo. * 30 on kolmen ensimmäisen alkuluvun tulo: 2 \cdot 3 \cdot 5. * 30 voidaan muodostaa kahden peräkkäisen luonnollisen luvun tulona: 5 \cdot 6. * 30 voidaan muodostaa kahden peräkkäisen alkuluvun summana: 13+17. * 30 voidaan muodostaa kolmen neliöluvun summana: 5^2+2^2+1^2. * 30 voidaan muodostaa luvun 3 kahden potenssin summana: 3^3+3^1. * 30 on suurin luku, jolla on yhteinen tekijä jokaisen sitä pienemmän yhdistetyn luvun kanssa.30 Thirty XXX * Dodekaedrissa ja ikosaedrissa on 30 särmää. * Kokonaisluvut 1–6 voidaan sijoittaa arpakuution tahkoille 30 tavalla. == Luonnontieteissä == * Alkuaineiden jaksollisessa järjestelmässä 30 on sinkin järjestysluku. * Pii-30 on piin vakaa isotooppi. * Kromi-54, mangaani-55, rauta-56 ja nikkeli-58 ovat vakaita isotooppeja, joiden neutroniluku on 30. * Neptunuksen keskietäisyys Auringosta on noin 30 AU. == Muissa yhteyksissä == * Huhtikuussa, kesäkuussa, syyskuussa ja marraskuussa on 30 päivää. Laskutoimituksissa, esimerkiksi korkolaskuissa, lukua 30 käytetään usein yleensäkin kuukauden päivien pyöristettynä lukumääränä. * Eurooppatie E30 kulkee Irlannin ja Venäjän välillä. * 30 on Kreikan kansainvälinen suuntanumero. * Kolmikymmenvuotinen sota käytiin 1600-luvulla. * Kolmekymppinen on Frederikin albumi ja kappale. * 30 on Adelen albumi. * Pohjois-Makedonia on 30. Natoon liittynyt valtio. * Calvin Coolidge oli Yhdysvaltojen 30. presidentti. * Wisconsin on 30. Yhdysvaltoihin liittynyt osavaltio. * 30-vuotishääpäivää kutsutaan helmihäiksi tai norsunluuhäiksi. * Matteuksen evankeliumin mukaan Juudas Iskariot kavalsi Jeesuksen 30 hopearahasta. == Lähteet == Luokka:Luonnolliset luvut
Dunnezat

Dunnezat, jotka tunnetaan parhaiten englanninkielisellä nimellä Beaver, "majavat", olivat Kanadan subarktisen havumetsäalueen eteläosissa asuvia athabasca-ryhmän intiaaneja. Heimon alkuperäinen nimi Dunne-za, Dane-zaa, Tasttine tarkoittaa majavaa. Alkujaan dunnezat asuivat Peace-joen varrella, Athabascan ja Clearwater riversin lähellä, ja Athabasca-järvestä pohjoiseen. 1700-luvulla turkiskauppa alkoi, ja vuonna 1800 turkiskaupasta täysin riippuvaiset chippewat ajoivat dunnezat pohjoiseen ja länteen Peace Riverin ympäristöstä. Dunnezoja on nykyään noin 1 000. == Lähteet == ==Aiheesta muualla== * Doig River First Nation * Map of Northwest Coast First Nations (including Dunneza) * Beaver page on First Nations Languages of British Columbia site, with bibliography * Living In A Storied Land Royal British Columbia Museum * The Dane-Zaa Living Landscape of Northeastern BC Royal British Columbia Museum Luokka: Kanadan alkuperäiskansat
MP4

MP4 tai M4A eli MPEG-4 Part 14 on säiliömuoto, joka on laajennettu Applen QuickTime-mediasoittimessa käytetystä muodosta sekä MPEG-4 Part 12:sta. MP4 sisältää yleensä videokuvaa ja ääntä, mutta kuvan ja äänen lisäksi se voi myös sisältää tekstityksen. MP4 toistuu useimmilla mediasoittimilla, kuten QuickTime Playerilla, Winampilla ja VLC media playerilla. Joihinkin ohjelmiin on ladattava erillinen koodekki, jotta MP4 saadaan toimimaan. MP4 on myös mobiilivideoiden tallennusmuoto, jota käytetään erityisesti Nokian puhelimien videoissa. Osa ohjelmista saattaa tunnistaa MP4-tiedoston M4A:ksi, joka on sama tiedostomuoto kuin MP4, mutta sisältää yleensä vain ääntä. ==M4V== M4V-tiedostomuoto on MPEG-4:n muunnelma. Erona on se, että M4V voidaan kopiosuojata Applen FairPlay DRM -ohjelman avulla. M4V:tä käytetään iTunes- verkkokaupan tallenteissa kuten televisio-ohjelmien jaksoissa, musiikkivideoissa ja täyspitkissä elokuvissa. ==Katso myös== *MPEG-4 ==Lähteet== == Aiheesta muualla == * What is an MP4 file? Luokka:Videotiedostomuodot Luokka:Äänitiedostomuodot Luokka:Seulonnan keskeiset artikkelit
32 (luku)

32 (kolmekymmentäkaksi) on luonnollinen luku, jota edeltää luku 31 ja seuraa luku 33. == Matematiikassa == * 32 on yhdistetty luku. * 32 on vajaa luku. * 32 on kahden potenssi: 2^5. * 32 on onnellinen luku. * 32 on Harshad-luku binäärijärjestelmässä ja oktaalijärjestelmässä. * 32!-1 on kertoma-alkuluku. * 32 on Duffyn luku. * 32 on Leylandin luku: 2^4+4^2. * 32 on ”käytännöllinen luku” (). * 32 voidaan muodostaa kahden neliöluvun erotuksena kahdella tavalla: 6^2-2^2 ja 9^2-7^2.32 Thirty-Two XXXII (arkistoitu) * 32 esiintyy yhdessä jaottomassa Pythagoraan kolmikossa: . * 32 = 1^1+2^2+3^3 * Ikosidodekaedrissa, typistetyssä dodekaedrissa ja typistetyssä ikosaedrissa on 32 tahkoa. Niiden duaalikappaleissa eli rombisessa trikontaedrissa, triakis- ikosaedrissa ja pentakis-dodekaedrissa on vastaavasti 32 kärkeä (katso Catalanin kappale). == Luonnontieteissä == * Alkuaineiden jaksollisessa järjestelmässä 32 on germaniumin järjestysluku. * Rikki-32 on rikin vakaa ja luonnossa yleisin isotooppi. * Rauta-58 on raudan vakaa isotooppi, jonka neutroniluku on 32. * Koboltti-59 on koboltin ainoa vakaa isotooppi. Sen neutroniluku on 32. * Nikkeli-60 on nikkelin vakaa isotooppi, jonka neutroniluku on 32. * Veden sulamispiste on 32 Fahrenheit-astetta (0 °C) merenpinnan tasolla. * Putoamiskiihtyvyys merenpinnan tasolla on noin 32 jalkaa jaettuna sekunnin neliöllä (noin ). * 32 Pomona on asteroidi. * Messier 32 on galaksi. * Ihmisellä on yleensä enintään 32 hammasta. == Tietotekniikassa == * Monet suorittimet ovat 32-bittisiä, kuten Intel 80386. * Perustarkkuuden liukuluvut ovat IEEE 754 -standardissa 32-bittisiä. * IPv4-osoitteet ovat 32-bittisiä. * Dragon 32 on kotitietokone. * Amiga CD32 on pelikonsoli. == Muissa yhteyksissä == * 32 on Belgian kansainvälinen suuntanumero. * Shakkilaudalla on 32 mustaa ja 32 valkeaa ruutua. Pelinappuloita on myös alussa 32. * NHL:ssä on 32 joukkuetta. * Eurooppatie E32 kulkee Yhdistyneessä kuningaskunnassa. * Amerikkalainen tilavuusyksikkö kvartti vastaa 32 nesteunssia (noin 950 millilitraa). * Franklin D. Roosevelt oli Yhdysvaltojen 32. presidentti. * Minnesota on Yhdysvaltojen 32. osavaltio. * Ruotsi on Naton 32. jäsenmaa. * .32 ACP on pistoolin patruuna. * Fiat CR.32 oli italialainen hävittäjäkone. * Kawasaki Ki-32 oli japanilainen pommikone. == Lähteet == Luokka:Luonnolliset luvut